**Javno savjetovanje**

**o nacrtu Odluke o izmjenama i dopunama Odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada**

Svoje doprinose javnom savjetovanju molimo dostavite Upravnom odjelu za opće, pravne i tehničke poslove putem priloženog obrasca do 05. lipnja 2018. na adresu elektroničke pošte: ana.huljev@samobor.hr, navodeći u predmetu poruke "Javno savjetovanje"

Na temelju članka 30. stavka 7. Zakona o održivom gospodarenju otpadom (Narodne novine br. 94/13 i 73/17) i Uredbe o gospodarenju komunalnim otpadom (Narodne novine broj 50/17) na 7. sjednici Gradskog vijeća Grada Samobora održanoj dana 25. siječnja 2018. godine donesena je Odluka o načinu pružanja javne usluge prikupljanja miješanog komunalnog otpada i biorazgradivog komunalnog otpada (dalje u tekstu: Odluka).

Izradi Odluke o i izmjenama i dopunama Odluke pristupilo se u svrhu optimizacije zadanih mjera i postupaka utvrđenih prvotnom Odlukom, a za čim se ukazala potreba početkom primjene iste.

Cilj donošenja ove Odluke je uspostava javnog, kvalitetnog, i ekonomski učinkovitog sustava sakupljanja komunalnog otpada na području grada Samobora, u skladu s načelima održivog razvoja te zaštite okoliša i javnog interesa.